				|

		52013PC0288

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE) nr. 528/2012 privind punerea la dispoziție pe piață și utilizarea produselor biocide în ceea ce privește anumite condiții de acces pe piață /* COM/2013/0288 final - 2013/0150 (COD) */

			   	EXPUNERE DE MOTIVE
1.           CONTEXTUL PROPUNERII
Propunerea se referă la Regulamentul (UE)
nr. 528/2012 (denumit în continuare „Regulamentul privind produsele
biocide”), care a fost adoptat recent și care nu se aplică încă.
O analiză a Regulamentului privind produsele biocide a arătat că
anumite prevederi vor avea consecințe neprevăzute.
Principala problemă identificată
este că dispozițiile tranzitorii ale Regulamentului privind produsele
biocide vor „îngheța” involuntar piața pentru o perioadă de
până la unsprezece ani în ceea ce privește articolele tratate cu
substanțe biocide care sunt legale pe piața UE, dar care nu au fost
încă evaluate la nivelul UE. De asemenea, au fost identificate și
alte obstacole care împiedică, în mod neintenționat, accesul pe
piață al anumitor societăți. În cele din urmă,
Regulamentul privind produsele biocide nu definește o perioadă de
protecție pentru datele referitoare la produsele cu cel mai bun profil de
pericol.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Părțile interesate și
experții au fost consultați în cursul mai multor reuniuni ale
grupului de experți desemnat de autoritățile competente pentru
produsele biocide. Prezenta propunere a beneficiat de un sprijin larg în cadrul
acestor reuniuni.
3.           ELEMENTELE JURIDICE ALE
PROPUNERII
Propunerea conține dispoziții care
vor elimina obstacolele cu care se confruntă la intrarea pe
piață furnizorii de articole noi tratate cu produse biocide și
un număr mare de furnizori de substanțe active biocide. Propunerea
definește, de asemenea, perioadele de protecție pentru datele
referitoare la produsele biocide cu cel mai bun profil.
2013/0150 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (UE) nr. 528/2012
privind punerea la dispoziție pe piață și utilizarea
produselor biocide în ceea ce privește anumite condiții de acces pe
piață
(Text cu relevanță pentru SEE)
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 114,
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[1]:
hotărând în conformitate cu procedura
legislativă ordinară,
întrucât:
(1)       Articolul 19 alineatul (4)
litera (c) din Regulamentul (UE) nr. 528/2012[2] interzice autorizarea punerii
la dispoziție pe piață în vederea utilizării de către
publicul larg a produselor biocide care îndeplinesc criteriile pentru a fi
identificate drept persistente, bioacumulative și toxice („PBT”) sau
foarte persistente și foarte bioacumulative („vPvB”) în conformitate cu
anexa XIII la Regulamentul (CE) nr. 1907/2006 al Parlamentului European
și al Consiliului din 18 decembrie 2006 privind înregistrarea, evaluarea,
autorizarea și restricționarea substanțelor chimice (REACH), de
înființare a Agenției Europene pentru Produse Chimice, de modificare
a Directivei 1999/45/CE și de abrogare a Regulamentului (CEE) nr. 793/93
al Consiliului și a Regulamentului (CE) nr. 1488/94 al Comisiei, precum
și a Directivei 76/769/CEE a Consiliului și a Directivelor
91/155/CEE, 93/67/CEE, 93/105/CE și 2000/21/CE ale Comisiei[3]. Cu toate acestea, întrucât
produsele biocide sunt adesea amestecuri și uneori articole, criteriile
respective se aplică numai substanțelor. Prin urmare, articolul 19
alineatul (4) litera (c) din Regulamentul (UE) nr. 528/2012 ar trebui
să se refere la produsele biocide care sunt compuse din, conțin sau
generează substanțe care îndeplinesc criteriile respective.
(2)       La articolul 19 alineatul (1)
litera (e) și la articolul 19 alineatul (7) din Regulamentul (UE)
nr. 528/2012 ar trebui să se clarifice faptul că limitele care
trebuie să fie stabilite în conformitate cu Regulamentul (CE) nr.
1935/2004 al Parlamentului European și al Consiliului din
27 octombrie 2004 privind materialele și obiectele destinate să
vină în contact cu produsele alimentare[4]
sunt limite de migrare specifică.
(3)       Având în vedere că evaluările
comparative nu sunt reglementate de anexa VI la Regulamentul (UE)
nr. 528/2012, la articolul 23 alineatul (3) din regulamentul în cauză
ar trebui eliminată trimiterea la respectiva anexă.
(4)       În conformitate cu articolul
35 alineatul (3) din Regulamentul (UE) nr. 528/2012, atunci când toate
statele membre vizate au ajuns la un acord cu statul membru de
referință privind recunoașterea reciprocă, produsul trebuie
să fie autorizat în conformitate cu articolul 33 alineatul (4) sau cu
articolul 34 alineatul (6). Cu toate acestea, prevederile referitoare la
deciziile tuturor statelor membre vizate de a acorda autorizații prin
recunoaștere reciprocă sunt prevăzute la articolul 33 alineatul
(3) și la articolul 34 alineatul (6). Prin urmare, articolul 35 alineatul
(3) ar trebui modificat în consecință.
(5)       Articolul 45 alineatul (1) al
doilea paragraf din Regulamentul (UE) nr. 528/2012 prevede că cererea
de reînnoire a autorizației Uniunii trebuie să fie însoțită
de plata taxelor aplicabile în conformitate cu articolul 80 alineatul (1). Cu
toate acestea, taxele pot fi plătite numai după ce Agenția
Europeană pentru Produse Chimice (denumită în continuare
„Agenția”) a informat solicitantul cu privire la cuantumul acestora, în
conformitate cu articolul 45 alineatul (3) al doilea paragraf. Prin urmare,
precum și pentru a asigura coerența cu articolul 7 alineatul (1),
articolul 13 alineatul (1) și articolul 43 alineatul (1), la articolul 45
alineatul (1), al doilea paragraf ar trebui să fie eliminat.
(6)       Articolul 60 alineatul (3)
primul și al doilea paragraf din Regulamentul (UE) nr. 528/2012 se
referă la autorizațiile acordate în conformitate cu articolul 30
alineatul (4), articolul 34 alineatul (6) sau articolul 44 alineatul (4). Cu
toate acestea, prevederile referitoare la deciziile de autorizare sunt
stabilite la articolul 30 alineatul (1), articolul 33 alineatul (3),
articolul 33 alineatul (4), articolul 34 alineatul (6),
articolul 34 alineatul (7), articolul 36 alineatul (4), articolul 37
alineatul (2), articolul 37 alineatul (3), precum și la
articolul 44 alineatul (5). În plus, articolul 60 alineatul (3) al doilea
paragraf nu indică nicio perioadă de protecție pentru datele
menționate la articolul 20 alineatul (1) litera (b), transmise într-o
cerere în conformitate cu articolul 26 alineatul (1). Prin urmare, articolul 60
alineatul (3) ar trebui să facă referire, de asemenea, la
articolul 26 alineatul (3), articolul 30 alineatul (1),
articolul 33 alineatul (3), articolul 33 alineatul (4),
articolul 34 alineatul (6), articolul 34 alineatul (7),
articolul 36 alineatul (4), articolul 37 alineatul (2),
articolul 37 alineatul (3), precum și la articolul 44 alineatul
(5).
(7)       Pentru a permite
pregătirea cererilor de autorizare a produsului înainte de data
autorizării unei substanțe active, în conformitate cu articolul 89
alineatul (3) al doilea paragraf din Regulamentul (UE) nr. 528/2012, accesul
publicului pe cale electronică la informații privind substanțele
active, prevăzut la articolul 67 din regulamentul în cauză, ar trebui
să fie acordat începând cu ziua în care Comisia a adoptat regulamentul
prin care se aprobă substanța activă.
(8)       Articolul 77 alineatul (1)
primul paragraf din Regulamentul (UE) nr. 528/2012 prevede depunerea de
contestații împotriva deciziilor Agenției luate în temeiul
articolului 26 alineatul (2). Cu toate acestea, având în vedere că
articolul 26 alineatul (2) nu prevede luarea de decizii de către
Agenție, la articolul 77 alineatul (1) ar trebui să fie
eliminată trimiterea la articolul menționat.
(9)       Articolul 86 din Regulamentul
(UE) nr. 528/2012 se referă la substanțele active incluse în
anexa I la Directiva 98/8/CE a Parlamentului European și a
Consiliului din 16 februarie 1998 privind comercializarea produselor
biodestructive[5].
Ar trebui să se clarifice faptul că dispozițiile în cauză
se aplică tuturor substanțelor active pentru care Comisia a adoptat o
directivă prin intermediul căreia include substanțele în anexa
respectivă, că aprobării i se aplică condițiile pentru
includere și că data aprobării este considerată a fi data
includerii.
(10)     Articolul 89 alineatul (2)
primul paragraf din Regulamentul (UE) nr. 528/2012 permite statelor membre
să aplice sistemul lor propriu în vigoare pentru o perioadă de
până la doi ani de la data aprobării unei substanțe active. În
conformitate cu articolul 89 alineatul (3) primul paragraf, statele membre se
asigură că autorizațiile pentru produse se acordă, se
modifică sau se anulează în termen de doi ani de la data aprobării
unei substanțe active. Cu toate acestea, luând în considerare timpul
necesar pentru diversele etape ale procesului de autorizare, în special în
cazul în care persistă un dezacord între statele membre în ceea ce
privește recunoașterea reciprocă și, prin urmare, Comisia
trebuie să adopte o decizie, este necesar să se prelungească
acele termene la trei ani și să se menționeze această
prelungire la articolul 37 alineatul (3) al doilea paragraf.
(11)     Articolul 89 alineatul (2)
primul paragraf din Regulamentul (UE) nr. 528/2012 permite statelor membre
să aplice sistemul lor propriu în vigoare pentru substanțele active
existente. Un produs biocid poate conține o combinație de
substanțe active noi care au fost aprobate și de substanțe
active existente care nu au fost încă aprobate. În scopul recompensării
inovațiilor prin acordarea accesului pe piață pentru astfel de
produse, statele membre ar trebui să aibă posibilitatea de a aplica
sistemele lor curente unor astfel de produse până când substanța
activă existentă este aprobată, iar produsele devin, prin
urmare, eligibile pentru autorizare, în conformitate cu Regulamentul (UE)
nr. 528/2012.
(12)     Articolul 89 alineatul (4)
și articolul 93 alineatul (2) din Regulamentul (UE) nr. 528/2012
prevăd perioade de eliminare progresivă a produselor biocide pentru
care nu a fost acordată nicio autorizație. Aceleași perioade ar
trebui să se aplice pentru eliminarea progresivă a formei existente a
unui produs aflat deja pe piață, în cazul în care se acordă o
autorizație, dar condițiile de autorizare implică modificarea
produsului.
(13)     Articolul 93 alineatul (2) primul
și al doilea paragraf ar trebui să clarifice faptul că derogarea
prevăzută la acestea se aplică sub rezerva normelor de drept
intern în vigoare în statele membre.
(14)     Scopul articolului 94
alineatul (1) din Regulamentul (UE) nr. 528/2012 este să permită
introducerea pe piață a articolelor tratate cu produse biocide care
conțin substanțe active care, deși nu au fost încă
aprobate, sunt în curs de evaluare, fie în contextul programului de lucru
menționat la articolul 89 alineatul (1), fie în baza unei cereri transmise
în conformitate cu articolul 94 alineatul (1). Cu toate acestea, trimiterea la
întregul articol 58 ar putea fi interpretată ca o derogare
involuntară de la cerințele de etichetare și de informare
prevăzute la articolul 58 alineatele (3) și (4). Prin urmare,
articolul 94 alineatul (1) ar trebui să se refere la
articolul 58 alineatul (2).
(15)     Articolul 94 alineatul
(1) din Regulamentul (UE) nr. 528/2012 se aplică numai articolelor
tratate deja introduse pe piață și va determina, fără
să se fi dorit acest lucru, interzicerea majorității noilor
articole tratate, începând de la 1 septembrie 2013 și până la
aprobarea ultimei substanțe active conținute în articole. Prin
urmare, domeniul său de aplicare ar trebui să fie extins, pentru a
include noile articole tratate. Articolul 94 alineatul (1) ar trebui, de
asemenea, să prevadă o perioadă de eliminare progresivă a
articolelor tratate pentru care nu va fi prezentată până la 1
septembrie 2016 nicio cerere de aprobare a substanței active pentru tipul
de produs relevant. În scopul simplificării, articolul 94 alineatul
(2) ar trebui comasat cu articolul 94 alineatul (1).
(16)     Articolul 95 alineatul (1)
primul paragraf din Regulamentul (UE) nr. 528/2012 stabilește
depunerea unui dosar complet pentru fiecare substanță. Ar trebui
să se clarifice faptul că un astfel de dosar complet poate include
informațiile menționate în anexa IIIA sau în anexa IVA la Directiva
98/8/CE.
(17)     Scopul articolului 95
alineatul (1) al treilea paragraf din Regulamentul (UE) nr. 528/2012 este
să extindă dreptul de face trimitere la datele menționate la
articolul 63 alineatul (3) al doilea paragraf la toate studiile necesare pentru
evaluarea riscului privind sănătatea umană și mediul,
pentru a le permite persoanelor relevante potențiale să fie incluse
în lista menționată la articolul 95 alineatul (2). Fără un
asemenea drept de a face trimitere la datele respective, multe dintre
persoanele relevante potențiale nu vor avea timp suficient pentru a se
conforma dispozițiilor articolului 95 alineatul (1) în termenul necesar
pentru a fi incluse în listă până la data menționată la
articolul 95 alineatul (3). Cu toate acestea, articolul 95 alineatul (1) al
treilea paragraf nu include studii privind evoluția și comportamentul
în mediu. În plus, deoarece, în conformitate cu articolul 63 alineatul (3),
persoanele relevante potențiale vor plăti pentru dreptul de a face
trimitere la date, acestea ar trebui să poată beneficia pe deplin de
acest drept, transmițându-l solicitanților de autorizație pentru
un produs. Prin urmare, acest articol ar trebui să fie modificat în
consecință.
(18)     Scopul articolului 95
alineatul (1) al cincilea paragraf din Regulamentul (UE) nr. 528/2012 este
să limiteze perioada de protecție a datelor care pot fi puse în comun
deja începând cu 1 septembrie 2013, în scopul conformității cu
articolul 95 alineatul (1) primul paragraf, înainte ca acestea să fie puse
în comun în scopul de a aduce argumente care să susțină cererile
de autorizare a produselor. Acesta va fi cazul pentru datele referitoare la
combinații de substanțe/tipuri de produse pentru care nu a fost
luată, la 1 septembrie 2013, o decizie privind includerea în anexa I la
Directiva 98/8/CE. Prin urmare, articolul 95 din regulamentul menționat ar
trebui să facă referire la data respectivă.
(19)     În conformitate cu articolul
95 alineatul (2) din Regulamentul (UE) nr. 528/2012, lista publicată
de Agenție trebuie să conțină numele participanților
la programul de lucru menționat la articolul 89 alineatul (1). Scopul
acestei dispoziții este să le permită participanților
respectivi să beneficieze de mecanismul de compensare a costurilor
stabilit la articolul 95. Această posibilitate ar trebui să se aplice
tuturor persoanelor care au depus un dosar complet în conformitate cu
Regulamentul (UE) nr. 528/2012 sau cu Directiva 98/8/CE, sau o scrisoare
de acces la un astfel de dosar. Aceasta ar trebui să se aplice, de
asemenea, dosarelor depuse pentru orice substanță care nu este o
substanță activă, dar care generează astfel de
substanțe active.
(20)     Articolul 95 alineatul (3)
primul paragraf din Regulamentul (UE) nr. 528/2012 interzice punerea la
dispoziție pe piață a produselor biocide care conțin
substanțe active pentru care producătorul sau importatorul („persoana
relevantă”) nu este inclus în lista menționată la articolul
respectiv. În temeiul articolului 89 alineatul (2) și al articolului 93
alineatul (2), anumite substanțe active vor fi legal pe piață în
componența produselor biocide, cu toate că nu a fost încă depus
niciun dosar complet. Interdicția nu ar trebui să se aplice acestor
substanțe. În plus, în cazul în care niciun producător sau importator
nu figurează în lista pentru o substanță pentru care s-a
prezentat un dosar complet, o altă persoană ar trebui să fie
autorizată să introducă pe piață produse biocide care
conțin respectiva substanță, sub rezerva transmiterii unui dosar
sau a unei scrisori de acces la un dosar de către persoana respectivă
sau de către fabricantul sau importatorul produsului biocid.
(21)     Perioada de eliminare
progresivă a produselor biocide prevăzută la articolul 95
alineatul (3) al doilea paragraf din Regulamentul (UE) nr. 528/2012 ar
trebui să depindă de momentul în care substanța este
inclusă în listă.
(22)     Articolul 95 alineatul (4) din
Regulamentul (UE) nr. 528/2012 prevede că articolul 95 se aplică
substanțelor active incluse pe lista din anexa I la categoria 6. Aceste
substanțe au fost incluse în anexa I pe baza depunerii dosarelor complete,
iar proprietarii acestora ar trebui să aibă dreptul de a beneficia de
mecanismul de compensare a costurilor instituit de articolul menționat. În
viitor, alte substanțe ar putea să fie incluse în anexa I, pe baza
depunerii unor astfel de dosare. Prin urmare, categoria 6 din anexa I la
regulamentul menționat ar trebui să reglementeze toate
substanțele de acest tip.
(23)     În anexa V la Regulamentul
(UE) nr. 528/2012, descrierea produselor utilizate în materialele care pot
intra în contact cu produsele alimentare ar trebui să fie coerentă cu
terminologia utilizată în Regulamentul (CE) nr. 1935/2004.
(24)     La articolul 96 primul
paragraf din Regulamentul (UE) nr. 528/2012 ar trebui să se clarifice
că Directiva 98/8/CE se abrogă fără a aduce atingere
dispozițiilor din Regulamentul (UE) nr. 528/2012 care se referă
Directiva 98/8/CE.
(25)     Regulamentul (UE)
nr. 528/2012 al Consiliului ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 528/2012 se
modifică după cum urmează:
(1)
Articolul 19 se modifică după cum
urmează:
(a) la alineatul (1), litera (e) se
înlocuiește cu următorul text:
„(e) dacă este cazul, limitele maxime ale
reziduurilor pentru produsele alimentare și hrana pentru animale se
stabilesc în ceea ce privește substanțele active conținute
într-un produs biocid în conformitate cu Regulamentul (CEE) nr. 315/93 al
Consiliului din 8 februarie 1993 de stabilire a procedurilor comunitare privind
contaminanții din alimente*, Regulamentul (CE) nr. 396/2005 al
Parlamentului European și al Consiliului din 23 februarie 2005 privind
conținuturile maxime aplicabile reziduurilor de pesticide din sau de pe
produse alimentare și hrana de origine vegetală și animală
pentru animale**, Regulamentul (CE) nr. 470/2009 al Parlamentului European
și al Consiliului din 6 mai 2009 de stabilire a procedurilor comunitare în
vederea stabilirii limitelor de reziduuri ale substanțelor farmacologic
active din alimentele de origine animală*** sau Directiva 2002/32/CE
a Parlamentului European și a Consiliului din 7 mai 2002 privind
substanțele nedorite din furaje ****, sau limitele de migrare
specifică se stabilesc în ceea ce privește aceste substanțe
active în conformitate cu Regulamentul (CE) nr. 1935/2004 al Parlamentului
European și al Consiliului din 27 octombrie 2004 privind materialele
și obiectele destinate să vină în contact cu produsele alimentare
*****.
* JO L 37, 13.2.1993, p. 1.
** JO L 70, 16.3.2005, p. 1.
*** JO L 152, 16.6.2009, p. 11.
****JO L 140,
30.5.2002, p. 10.
***** JO L 338, 13.11.2004, p. 4. ”;
(b) la alineatul (4), litera (c) se
înlocuiește cu următorul text:
„(c)    este compus din, conține sau
generează o substanță care îndeplinește criteriile pentru a
fi identificată drept PBT sau vPvB în conformitate cu anexa XIII la
Regulamentul (CE) nr. 1907/2006;”;
(c) alineatul (7) se înlocuiește cu
următorul text:
„7. Dacă este cazul, viitorul titular al
autorizației sau reprezentantul acestuia solicită stabilirea
limitelor maxime ale reziduurilor în ceea ce privește substanțele
active conținute într-un produs biocid în conformitate cu Regulamentul
(CEE) nr. 315/93, Regulamentul (CE) nr. 396/2005, Regulamentul (CE)
nr. 470/2009 sau Directiva 2002/32/CE, sau solicită stabilirea
limitelor de migrare specifică în ceea ce privește aceste
substanțe în conformitate cu Regulamentul (CE) nr. 1935/2004.”;
(2)
La articolul 23 alineatul (3), teza
introductivă se înlocuiește cu următorul text:
„Autoritatea competentă destinatară sau
Comisia, în cazul unei decizii cu privire la o cerere de autorizație a
Uniunii, interzice sau restricționează punerea la dispoziție pe
piață ori utilizarea unui produs biocid care conține o
substanță activă susceptibilă de înlocuire, dacă o
evaluare comparativă realizată în conformitate cu ghidurile tehnice
orientative menționate la articolul 24 demonstrează că se
îndeplinesc cumulativ următoarele două criterii:”;
(3)
La articolul 35 alineatul (3), a patra
teză se înlocuiește cu următorul text:
„În acel moment,
procedura este considerată ca fiind încheiată și statul membru
de referință și fiecare stat membru vizat autorizează
produsul biocid în conformitate cu articolul 33 alineatul (3) sau cu articolul
34 alineatul (6), după caz.”;
(4)
La articolul 37 alineatul (3), al doilea paragraf
se înlocuiește cu următorul text:
„În timp ce procedura prevăzută în
prezentul articol este în curs, obligația statelor membre de a autoriza
produsele biocide în termen de trei ani de la data aprobării, astfel cum
se prevede la articolul 89 alineatul (3) primul paragraf, se suspendă cu
titlu temporar.”;
(5)
La articolul 45 alineatul (1), al doilea paragraf
se elimină.
(6)
La articolul 60 alineatul (3), primul
și al doilea paragraf se înlocuiesc cu următoarele texte:
„Perioada de protecție pentru datele
transmise în vederea autorizării unui produs biocid care conține
numai substanțe active existente se încheie la 10 ani de la prima zi a
lunii următoare primei decizii de autorizare a produsului, adoptată
în conformitate cu articolul 26 alineatul (3), articolul 30
alineatul (1), articolul 33 alineatul (3), articolul 33
alineatul (4), articolul 34 alineatul (6), articolul 34
alineatul (7), articolul 36 alineatul (4), articolul 37
alineatul (2), articolul 37 alineatul (3) sau articolul 44
alineatul (5).
Perioada de
protecție pentru datele transmise în vederea autorizării unui produs
biocid care conține o substanță activă nouă se încheie
la 15 ani de la prima zi a lunii următoare primei decizii de autorizare a
produsului, adoptată în conformitate cu articolul 26
alineatul (3), articolul 30 alineatul (1), articolul 33
alineatul (3), articolul 33 alineatul (4), articolul 34
alineatul (6), articolul 34 alineatul (7), articolul 36
alineatul (4), articolul 37 alineatul (2), articolul 37
alineatul (3) sau articolul 44 alineatul (5).”;
(7)
La articolul 67 alineatul (1), teza
introductivă se înlocuiește cu următorul text:
„Începând cu data la care Comisia adoptă un
regulament în conformitate cu articolul 9 alineatul (1) litera (a),
următoarele informații actualizate deținute de Agenție sau
de Comisie privind acea substanță activă se pun gratuit la
dispoziția publicului și sunt ușor accesibile:”;
(8)
La articolul 67 alineatul (3), teza
introductivă se înlocuiește cu următorul text:
„Începând cu data la care Comisia adoptă un
regulament în conformitate cu articolul 9 alineatul (1)
litera (a), cu excepția cazurilor în care furnizorul de date
prezintă justificări în conformitate cu articolul 66 alineatul (4),
acceptate ca fiind valabile de autoritatea competentă sau de Agenție,
explicând motivele pentru care accesul public la informații ar putea
dăuna intereselor sale comerciale sau ale oricărei alte
părți interesate, Agenția pune gratuit la dispoziția
publicului următoarele informații actualizate referitoare la
substanțele active:”;
(9)
La articolul 77 alineatul (1), primul paragraf se
înlocuiește cu următorul text:
„Contestațiile împotriva deciziilor
Agenției luate în temeiul articolului 7 alineatul (2), al
articolului 13 alineatul (3), al articolului 43
alineatul (2), al articolului 45 alineatul (3), al
articolului 54 alineatul (3), al articolului 54
alineatele (4) și (5), al articolului 63 alineatul (3)
și al articolului 64 alineatul (1) se depun la Camera de recurs
înființată în conformitate cu Regulamentul (CE) nr. 1907/2006.”;
(10)
Articolul 86 se înlocuiește cu următorul
text:
„Articolul 86
Substanțele
active incluse în anexa I la Directiva 98/8/CE
Substanțele active pentru care Comisia a
adoptat o directivă prin intermediul căreia le include în anexa I la
Directiva 98/8/CE se consideră aprobate în temeiul prezentului regulament
la data includerii lor în anexă și sunt incluse în lista
menționată la articolul 9 alineatul (2). Aprobarea se
acordă sub rezerva condițiilor stabilite în respectivele directive
ale Comisiei.”;
(11)
Articolul 89 se modifică după cum
urmează:
(a) la alineatul (2), primul paragraf se
înlocuiește cu următorul text:
„Prin derogare de la articolul 17 alineatul (1),
articolul 19 alineatul (1) și articolul 20 alineatul (1) din prezentul
regulament și fără a aduce atingere alineatelor (1) și (3)
din prezentul articol, un stat membru poate continua să aplice sistemul
propriu sau practica proprie în vigoare de punere la dispoziție pe
piață a unui produs biocid dat pentru o perioadă de până la
trei ani de la data aprobării ultimei substanțe active care
urmează să fie aprobată din respectivul produs biocid. Statul
membru poate, în conformitate cu normele sale naționale, să
autorizeze punerea la dispoziție pe piață pe teritoriul său
numai a produselor biocide care conțin numai substanțe active
existente, care au fost sau sunt evaluate în temeiul Regulamentului (CE)
nr. 1451/2007 al Comisiei din 4 decembrie 2007 privind a doua etapă a
programului de lucru de 10 ani prevăzut la articolul 16 alineatul (2) din
Directiva 98/8/CE*, dar care nu au fost încă aprobate pentru tipul de
produs respectiv, sau a unei combinații de astfel de substanțe
și substanțe active aprobate în conformitate cu prezentul regulament.
* JO L 325, 11.12.2007, p. 3.”;
(b) la alineatul (3), primul paragraf se
înlocuiește cu următorul text:
„În urma luării unei decizii de aprobare a
unei anumite substanțe active pentru un tip de produs specific, statele
membre se asigură că autorizațiile pentru produse biocide care
aparțin respectivului tip de produs și care conțin respectiva
substanță activă se acordă, se modifică sau se
anulează, după caz, în conformitate cu prezentul regulament în termen
de trei ani de la data aprobării.”;
(c) alineatul (4) se înlocuiește cu
următorul text:
„4. În cazul în care autoritatea competentă
dintr-un stat membru decide să respingă cererea de autorizare a unui
produs biocid înaintată în temeiul alineatului (3), decide să nu
acorde autorizația sau decide să impună condiții de
acordare a autorizației care impun modificarea unui produs, se aplică
următoarele dispoziții:
(a) produsul biocid care nu a fost autorizat sau,
în cazul în care este relevant, care nu îndeplinește condițiile de
autorizare, nu se mai pune la dispoziție pe piață după o
perioadă de 180 de zile de la data deciziei autorității;
(b) eliminarea și utilizarea stocurilor
existente de produs biocid pot continua pentru o perioadă de 365 de zile
de la data deciziei autorității.”;
(12)
La articolul 93 alineatul (2), primul și al
doilea paragraf se înlocuiesc cu următoarele texte:
„Prin derogare de la articolul 17 alineatul (1),
un stat membru poate continua să aplice sistemul propriu sau practica
proprie în vigoare de punere la dispoziție pe piață a produselor
biocide menționate la alineatul (1) din prezentul articol, pentru care a
fost depusă o cerere în conformitate cu alineatul (1) din prezentul
articol, până la data deciziei de acordare a autorizației. În cazul
unei decizii de refuzare a acordării autorizației sau de impunere a
unor condiții de acordare a autorizației care impun modificarea unui
produs, produsul biocid care nu a fost autorizat sau, în cazul în care este
relevant, care nu îndeplinește condițiile de autorizare, nu se mai
pune la dispoziție pe piață după trecerea unei perioade de
180 de zile de la decizia respectivă.
„Prin derogare de la articolul 17 alineatul (1),
un stat membru poate continua să aplice sistemul propriu sau practica
proprie în vigoare de punere la dispoziție pe piață a produselor
biocide menționate la alineatul (1) din prezentul articol pentru care nu a
fost depusă o cerere în conformitate cu alineatul (1) din prezentul
articol timp de 180 de zile de la data de 1 septembrie 2017.”
(13)
Articolele 94 și 95 se înlocuiesc cu
următorul text:
„Articolul 94
Măsuri tranzitorii privind articolele tratate
Prin derogare de la articolul 58 alineatul (2), un
articol tratat cu sau care încorporează un produs biocid care conține
numai substanțe active menționate la articolul 89 alineatul (2) sau
pentru care se înaintează o cerere de aprobare pentru tipul de produs
relevant până cel târziu la data de 1 septembrie 2016, sau numai
o combinație de astfel de substanțe și substanțe active
menționate la articolul 58 alineatul (2), poate fi introdus pe piață
până la una dintre datele următoare:
1.
în lipsa unei decizii de a nu aproba una dintre
substanțele active pentru utilizarea respectivă, până la data
aprobării pentru tipul de produs și utilizarea relevante a ultimei
substanțe active conținute în produsul biocid,
2.
în cazul unei decizii de a nu aproba una dintre
substanțele active pentru utilizarea respectivă, până la 180 de
zile după o astfel de decizie.
Prin derogare de la articolul 58 alineatul (2), un
articol tratat cu sau care încorporează un produs biocid care conține
orice alte substanțe decât cele menționate la articolul respectiv sau
la alineatul (1) din prezentul articol poate fi introdus pe piață
până la 1 martie 2017.
Articolul 95
Măsuri tranzitorii privind accesul la dosarele substanțelor active
1. Începând de la 1 septembrie 2013, Agenția
pune la dispoziția publicului și actualizează cu regularitate o
listă cu toate substanțele active și cu toate substanțele
care generează o substanță activă, pentru care un dosar
conform cu anexa II la prezentul regulament sau cu anexa IVA sau IIA
la Directiva 98/8/CE și, în cazul în care este relevant, anexa IIIA
la respectiva directivă (denumit în continuare „dosarul complet al
substanței”) a fost depus și acceptat sau validat de către un
stat membru în cadrul unei proceduri prevăzute de prezentul regulament sau
de directiva menționată (denumite în continuare „substanțele
relevante”). Pentru fiecare substanță relevantă, lista include,
de asemenea, toate persoanele care au depus un astfel de dosar sau un dosar la
Agenție în conformitate cu al doilea paragraf din acest alineat și
indică rolul lor așa cum este specificat la paragraful menționat
anterior, precum și data includerii substanței în listă.
O persoană stabilită în Uniune care
fabrică sau importă o substanță relevantă, ca atare
sau în produse biocide, (denumită în continuare „furnizorul
substanței”) poate, în orice moment, să prezinte Agenției un
dosar complet al substanței, o scrisoare de acces la un dosar complet al
substanței, sau o trimitere la un dosar complet al substanței pentru
care toate perioadele de protecție a datelor au expirat.
În cazul în care, pentru o substanță
relevantă, nu este inclus niciun furnizor al substanței în lista la
care se face referire în primul paragraf, o persoană stabilită în
Uniune care fabrică un produs biocid care este compus din, conține
sau generează respectiva substanță relevantă sau care o
introduce pe piață (denumită în continuare „furnizorul
produsului”) poate furniza informațiile respective.
Agenția informează furnizorul care
prezintă informațiile în legătură cu taxele care se
plătesc în temeiul articolului 80 alineatul (1) și, în
cazul în care solicitantul nu achită taxa în termen de 30 de zile,
respinge cererea. Agenția informează în consecință persoana
care a prezentat informațiile.
La primirea taxelor care se plătesc în
temeiul articolului 80 alineatul (1), Agenția verifică dacă
informațiile prezentate respectă cerințele prevăzute la al
doilea paragraf din prezentul alineat și informează persoana care a prezentat
informațiile în consecință.
2. Începând de la 1 septembrie 2015, un produs
biocid care este format din, conține sau generează o
substanță relevantă inclusă în lista menționată
la alineatul (1) nu poate fi pus la dispoziție pe piață sau
utilizat dacă furnizorul substanței sau furnizorul produsului nu este
inclus în lista menționată la alineatul (1).
3. Pentru ca informațiile prezentate să
respecte cerințele prevăzute la alineatul (1) al doilea paragraf,
articolul 63 alineatul (3) din prezentul regulament se aplică tuturor
studiilor toxicologice, ecotoxicologice și privind evoluția și
comportamentul în mediu referitoare la substanțele enumerate în
anexa II la Regulamentul (CE) nr. 1451/2007, inclusiv oricăror
astfel de studii care nu implică teste pe vertebrate.
4. Un furnizor al unei substanțe sau un
furnizor al unui produs inclus în lista menționată la
alineatul (1) căruia i-a fost acordată o scrisoare de acces în
sensul prezentului articol sau căruia i-a fost acordat un drept de a face
referire la un studiu în conformitate cu alineatul (3) este îndreptățit
să le permită solicitanților de autorizație pentru un
produs biocid să facă referire la respectiva scrisoare de acces sau
la respectivul studiu în sensul articolului 20 alineatul (1).
5. Prin derogare de la articolul 60, toate
perioadele de protecție a datelor pentru combinații de
substanțe/tipuri de produse enumerate în anexa II la Regulamentul
(CE) nr. 1451/2007, dar pentru care nu a fost luată până la 1
septembrie 2013 o decizie privind includerea în anexa I la
Directiva 98/8/CE se încheie la 31 decembrie 2025.
6. Prin derogare de la alineatul (2),
eliminarea și utilizarea stocurilor existente de produse biocide, care
sunt formate din, conțin sau generează o substanță
relevantă pentru care nici furnizorul substanței și nici
furnizorul produsului nu figurează în lista menționată la
alineatul (1), pot continua până la 1 septembrie 2016 sau
până la un an după includerea substanței în listă,
dacă această dată este ulterioară celeilalte.
7. Alineatele (1) - (6) nu se aplică
substanțelor enumerate în anexa I la categoriile 1-5 și 7 sau
produselor biocide care conțin numai aceste substanțe.”;
(14)
La articolul 96, primul paragraf se
înlocuiește cu următorul text:
„Fără a aduce atingere articolelor 86,
89-93 și 95 din prezentul regulament, Directiva 98/8/CE se abrogă
de la 1 septembrie 2013.”
(15)
În anexa I, rubrica denumită Categoria 6 se
înlocuiește cu următorul text:
„Categoria 6 — Substanțe pentru care a fost
prezentat un dosar complet al substanței”;
(16)
În anexa V, al doilea paragraf din cadrul rubricii
„Tipul de produs 4: Produse alimentare și hrană pentru animale” se
înlocuiește cu următorul text:
„Produse utilizate pentru a fi încorporate în
materiale care pot intra în contact cu produsele alimentare.”.
Articolul 2
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu
Preşedintele                                                   Preşedintele
[1]               JO C 347, 18.12.2010, p.62.
[2]               JO L 167, 27.6.2012, p. 1.
[3]               JO L 396, 30.12.2006, p. 1.
[4]               JO L 338, 13.11.2004, p. 4.
[5]               JO L 150, 8.6.2002, p. 71.


|

52011PC0470

/* COM/2011/0470 final - 2011/0206 (COD) */  Propunere de REGULAMENT AL PARLAMENTULUI EUROPEAN ŞI AL CONSILIULUI de instituire a unui plan multianual pentru stocurile de somon de Marea Baltică și pentru pescuitul care le exploatează

	EXPUNERE DE MOTIVEContextul propunerii-  Motivele și obiectivele propuneriiPornind de la recomandările științifice formulate de Consiliul Internațional pentru Explorarea Apelor Maritime (ICES), s-a ajuns la concluzia că o parte dintre cele 30 de stocuri din râurile cu somon sălbatic, printre care și stocul de somon de Marea Baltică, se află în afara limitelor biologice de siguranță și prezintă riscul de epuizare genetică. Planul de gestionare cu caracter neobligatoriu stabilit în 1997 de Comisia Internațională pentru Pescuit în Marea Baltică a expirat în 2010; în absența unui nou plan, gestionarea stocurilor va rămâne pe viitor fără obiective și nu va mai putea oferi previzibilitate pescarilor și întreprinderilor din domeniul turismului. În aceste condiții, statele membre, Consiliul consultativ regional pentru Marea Baltică și părțile interesate au solicitat în repetate rânduri Comisiei Europene să elaboreze o propunere pentru un nou sistem de gestionare.Obiectivul propunerii este de a stabili un plan multianual de gestionare a pescuitului care vizează stocurile de somon din Marea Baltică, pentru a se garanta o stare de conservare favorabilă a tuturor stocurilor baltice (aceasta însemnând toate stocurile din râurile cu somon) și pentru a crea condițiile necesare unei exploatări durabile. Obiectivele specifice ale inițiativei sunt de a garanta că:a) stocurile de somon de Marea Baltică sunt exploatate în mod durabil conform principiului randamentului maxim durabil;b) integritatea și diversitatea genetice ale stocurilor de somon de Marea Baltică sunt protejate.-  Contextul general-  Gestionarea actuală a stocurilor de somon de Marea Baltică include stabilirea TAC pe o bază anuală și măsuri tehnice de conservare, cum ar fi închiderea sezoanelor de pescuit și dimensiunea minimă de debarcare. Interdicția de utilizare a setcilor în derivă, care este în vigoare pentru protecția marsuinilor baltici, a limitat, la rândul său, efortul de pescuit pentru somon în bazinul principal. Somonul este o specie de interes la nivelul UE, conform definiției din Directiva privind habitatele[1], iar habitatul său din apele interioare este protejat de Directiva-cadru privind apa[2]. În plus, Comisia pentru protecția mediului marin al Mării Baltice (HELCOM)[3] a definit o serie de obiective pentru speciile care fac obiectul Planului de acțiune pentru Marea Baltică al HELCOM[4].-  În conformitate cu obiectivul general al PCP cu privire la conservarea resurselor piscicole și cu dispozițiile articolelor 5 și 6 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (regulamentul de bază), care prevede elaborarea unor planuri multianuale, principalele elemente ale acestui plan sunt:-  Obiective generale și specifice (atingerea unui nivel de 75% din producția potențială de puiet de somon în fiecare râu cu somon sălbatic în termen de zece ani de la intrarea în vigoare a prezentului regulament);-  TAC bazate pe o rată constantă a mortalității prin pescuit de 0,1. TAC vor acoperi doar pescuitul marin, însă îi vor include și pe comandanții navelor care nu desfășoară activități de pescuit, dar oferă servicii pentru pescuitul recreativ;-  Obligația statelor membre de a defini și de a pune în aplicare, în termen de cel mult 24 de luni de la intrarea în vigoare a planului, măsuri tehnice de conservare cum ar fi zonele și sezoanele închise, pentru a proteja exemplarele reproducătoare migratoare din apele lor de coastă;-  Eliminarea progresivă a procedeului de răspândire a somonului în râurile cu obstacole artificiale și fără potențial de refacere a unor populații de somon sălbatic autonome, în vederea protejării diversității genetice a stocurilor sălbatice;-  Asistență financiară din partea FEP pentru repopularea directă a râurilor cu potențial pentru populații de somon sălbatic autonome, ca măsură de conservare a stocurilor de somon sălbatic.-  Dispoziții ale legislației UE în vigoare în domeniul propuneriiRegulamentul de bază stabilește cadrul general pentru PCP și identifică situațiile în care Consiliul adoptă planuri multianuale.-  Trebuie remarcat faptul că, în contextul viitoarei reforme a PCP, unele dispoziții din prezenta propunere vor face obiectul unor modificări viitoare.Regulamentul (CE) nr. 2187/2005 al Consiliului din 21 decembrie 2005 prezintă măsuri tehnice de conservare în Marea Baltică, mai exact dimensiunile minime de debarcare și închiderea sezoanelor pentru pescuitul de somon.Regulamentul anual al Consiliului de stabilire a posibilităților de pescuit și a condițiilor conexe pentru anumite resurse halieutice și grupe de resurse halieutice aplicabile în Marea Baltică stabilește nivelurile TAC pentru somon [de exemplu, pentru 2011, Regulamentul (UE) nr. 1124/2010 al Consiliului din 29 noiembrie 2010 de stabilire, pentru 2011, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică].Regulamentul (CE) nr. 1224/2009 al Consiliului de stabilire a unui sistem de control la nivelul UE în domeniul pescuitului prevede cerințe generale referitoare la controlul pescuitului, dar și cerințe specifice legate de planurile multianuale.-  Coerența cu celelalte politici și obiective ale UniuniiObiectivele propunerii sunt coerente cu politica Uniunii Europene în domeniul mediului, în special cu obiectivele Directivei privind habitatele, ale Directivei-cadru privind apa și ale Directivei-cadru privind strategia pentru mediul marin.CONSULTAREA PăRțILOR INTERESATE șI EVALUAREA IMPACTULUIMetodele de consultare, principalele sectoare vizate și profilul general al respondențilorDeoarece somonul este o specie de mare interes, atât pentru pescarii care desfășoară activități comerciale, cât și pentru pescarii amatori, agențiile de turism și grupurile interesate de apele curgătoare, procesul de consultare a încercat să implice toate grupurile de interese. A fost lansat online un document de consultare deschisă, tradus în toate limbile baltice. În data de 28 aprilie 2009, la Bruxelles, reprezentanții administrațiilor de pescuit și mediu ale statelor membre din zona Mării Baltice și principalele părți interesate au participat, de asemenea, la o reuniune consultativă. A fost creat un grup de coordonare pentru evaluarea impactului, care include reprezentanți a șase direcții generale, și anume DG ENV, DG EMPL, DG REGIO, DG ECFIN, DG TRADE și Secretariatul General.Domenii științifice/de expertiză vizatePropunerea se bazează pe recomandările științifice primite din partea ICES pentru parametrii de mediu[5], pe consultanța Institutului finlandez pentru cercetări în domeniul cinegetic și pescăresc în ceea ce privește evaluările economice și sociale[6] și pe evaluările și recomandările din partea Comitetului științific, tehnic și economic pentru pescuit (CSTEP)[7].Sinteza răspunsurilor și modul în care acestea au fost luate în considerareUn rezumat al recomandărilor științifice și al consultărilor se regăsește în raportul de evaluare a impactului care însoțește prezenta propunere.Mijloacele utilizate pentru a face publice avizele experțilorToate recomandările și contribuțiile la procesul de consultare sunt disponibile pe site-ul internet al DG MARE: http://ec.europa.eu/fisheries/cfp/governance/consultations_en.htm-  Evaluarea impactuluiDacă sunt bine puse în aplicare și li se asociază implementarea obligațiilor legale de mediu pentru apele interioare, măsurile propuse vor atinge următoarele obiective:a) pentru stocurile de somon de Marea Baltică-  Readucerea tuturor stocurilor de somon sălbatic din râurile baltice la limitele biologice de siguranță și la o stare de conservare favorabilă prin limitarea presiunii exercitate de pescuit asupra stocurilor diminuate din râurile cu somon.-  Restabilirea unor populații de somon autonome în râurile unde populațiile au dispărut sau sunt foarte reduse, măsură care ar conduce la creșterea generală a producției de somon sălbatic.-  Protejarea diversității genetice a somonului sălbatic, în condițiile în care îmbogățirea stocurilor cu somon de crescătorie, care are efecte genetice potențial negative, va fi substanțial redusă.b) pentru sectorul capturilor comerciale-  Previzibilitatea posibilităților de pescuit ca urmare a unor norme clare de control al exploatării.-  Creșterea producției de somon sălbatic și recuperarea tuturor stocurilor din râuri, fapt care va oferi mai multe posibilități de pescuit pe termen lung.c) pentru sectorul pescuitului recreativ-  Creșterea producției de somon sălbatic și recuperarea tuturor stocurilor din râuri, fapt care va oferi mai multe posibilități de pescuit pe termen lung.d) pentru sectorul turistic-  Potențial de creștere datorită multiplicării posibilităților de pescuit de somon sălbatic atât pe mare, cât și în râuri.ELEMENTELE JURIDICE ALE PROPUNERII-  Temei juridicTemeiul juridic al propunerii îl constituie articolul 43 alineatul (2) din Tratatul privind funcționarea Uniunii Europene[8].-  Principiul subsidiaritățiiÎn conformitate cu articolul 3 alineatul (1) litera (d) din Tratatul privind funcționarea Uniunii Europene (TFUE), propunerea intră în sfera competenței exclusive a Uniunii Europene. Deși somonul de Marea Baltică este o specie anadromă, el trebuie totuși încadrat la categoria „resurse biologice marine” în sensul articolului 3 alineatul (1) litera (d) din TFUE. În spiritul acestei dispoziții, este necesar să se asigure conservarea eficace a speciilor marine pe durata întregului ciclu de migrație. În consecință, principiul subsidiarității nu se aplică.-  ProporționalitateMăsurile propuse respectă principiul proporționalității deoarece nu depășesc ceea ce este necesar pentru atingerea obiectivului de conservare a stocurilor de somon de Marea Baltică în cadrul PCP și sunt adecvate pentru a asigura durabilitatea pe termen lung a pescuitului.IMPLICAțIILE BUGETARENu există implicații bugetare noi.INFORMAțII SUPLIMENTARE-  Clauza de reexaminare / revizuire / caducitatePropunerea include o clauză de reexaminare/revizuire.2011/0206 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde instituire a unui plan multianual pentru stocurile de somon de Marea Baltică și pentru pescuitul care le exploateazăPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (2),având în vedere propunerea Comisiei Europene,având în vedere avizul Comitetului Economic și Social European[9],având în vedere avizul Comitetului Regiunilor[10],după transmiterea propunerii către parlamentele naționale,hotărând în conformitate cu procedura legislativă ordinară,întrucât:1.  Planul de acțiune privind somonul, adoptat în 1997 prin intermediul Comisiei Internaționale pentru Pescuit în Marea Baltică, a expirat în 2010. Părțile contractante din cadrul Comisiei pentru protecţia mediului marin al Mării Baltice (HELCOM) au solicitat UE să elaboreze un plan pe termen lung pentru gestionarea somonului de Marea Baltică.2.  Recomandările științifice recente din partea Consiliului Internațional pentru Explorarea Apelor Maritime (ICES) și a Comitetului științific, tehnic și economic pentru pescuit (CSTEP) indică faptul că unele stocuri de somon de Marea Baltică din râuri se află în afara limitelor biologice de siguranță și că ar trebui elaborat un plan multianual la nivel european.3.  În conformitate cu articolul 3 alineatul (1) litera (d) din Tratatul privind funcționarea Uniunii Europene, Uniunea are competență exclusivă în privința conservării resurselor biologice marine. Deoarece somonul este o specie anadromă, conservarea stocurilor marine de somon de Marea Baltică nu se poate realiza în absența unor măsuri de protejare a acestor stocuri pe durata ciclului de viață din apele curgătoare. Prin urmare, și aceste măsuri țin de competența exclusivă a Uniunii, în scopul asigurării conservării eficace a speciilor marine pe durata întregului ciclu de migrație, și este necesar ca ele să fie abordate în planul multianual.4.  Directiva 92/43/CEE privind conservarea habitatelor naturale și a speciilor de faună și floră sălbatică[11] consideră somonul ca fiind o specie de interes la nivelul Uniunii Europene; este necesar ca măsurile adoptate în conformitate cu această directivă să fie astfel concepute încât să garanteze că exploatarea acestei specii este compatibilă cu o stare de conservare corespunzătoare. Este, prin urmare, necesar să se garanteze că măsurile de protecție a somonului adoptate în temeiul prezentului regulament sunt coerente și coordonate cu cele luate în conformitate cu directiva menționată anterior.5.  Directiva 2000/60/CE de stabilire a unui cadru de politică comunitară în domeniul apei[12] are drept scop protejarea, conservarea și îmbunătățirea mediului acvatic în care somonul își desfășoară o parte din ciclul de viață. Planul multianual pentru stocurile de somon de Marea Baltică ar trebui să contribuie la îndeplinirea obiectivelor prevăzute în Directiva 2000/60/CE. Nu este cazul ca măsurile deja solicitate prin directiva menționată, cum ar fi planurile de gestionare a bazinelor hidrografice, să fie reluate și în prezentul regulament, însă este necesar să se asigure coordonarea și coerența dintre măsurile întreprinse în temeiul prezentului regulament și cele impuse prin directivă, pentru protecția și îmbunătățirea habitatelor de somon în apele interioare.6.  Planul de punere în aplicare convenit în cadrul Summitului mondial privind dezvoltarea durabilă de la Johannesburg din 2002 prevede că toate stocurile comerciale ar trebui să fie readuse la niveluri care să permită obținerea randamentului maxim durabil până în 2015. ICES consideră că, în ceea ce privește stocurile de somon de Marea Baltică din râuri, acest nivel corespunde unui nivel de producție de puiet de somon cuprins între 60 % și 75 % din capacitatea de producție potențială de puiet pentru diferite râuri cu somon sălbatic. Astfel de recomandări științifice ar trebui să constituie baza pentru stabilirea obiectivelor generale și specifice ale planului multianual.7.  Recomandările științifice indică faptul că poluarea genetică a stocurilor de somon de Marea Baltică ar putea avea ca rezultat scăderea ratei de supraviețuire și a abundenței populațiilor autohtone, precum și diminuarea capacității genetice de a face față bolilor și schimbării condițiilor locale de mediu. Prin urmare, păstrarea integrității genetice și a diversității stocurilor de somon de Marea Baltică joacă un rol esențial în conservarea acestora și ar trebui inclusă printre obiectivele planului multianual.8.  Rata mortalității prin pescuit pe mare și în râuri ar trebui să aibă drept rezultat un volum al stocurilor de somon sălbatic care să asigure randamentul maxim durabil în conformitate cu obiectivele și perioadele de timp stabilite. Rata mortalității provocate de pescuit pe mare ar trebui să fie stabilită pe baza avizului CSTEP.9.  Pentru o mai bună aplicare a planului și pentru a permite adoptarea unor măsuri mai bine adaptate caracteristicilor fiecărui stoc de somon din apele curgătoare, statele membre interesate ar trebui să fie abilitate să stabilească nivelul ratei mortalității prin pescuit pentru somon, TAC și anumite măsuri tehnice de conservare în apele lor curgătoare, în conformitate cu articolul 2 alineatul (1) din TFUE.10.  Atunci când adoptă măsuri în cadrul prezentului regulament, statele membre ar trebui să-și respecte în totalitate obligațiile internaționale, în special pe cele care decurg din dispozițiile articolului 66 din Convenția Organizației Națiunilor Unite din 10 decembrie 1982 privind dreptul mării[13], care prevede, inter alia , că statul de origine al stocurilor anadrome, precum și alte state interesate, ar trebui să coopereze în ceea ce privește conservarea și gestionarea acestor stocuri.11.  Sunt necesare dispoziții care să prevadă evaluarea periodică, de către Comisie, a adecvării și a eficacității măsurilor adoptate de statele membre, în funcție de obiectivele generale și specifice stabilite în planul multianual.12.  Conform avizelor științifice, procedeele de îmbogățire a stocurilor pot avea implicații semnificative asupra diversității genetice a stocurilor de somon de Marea Baltică. Astfel, există riscul ca numărul mare de pești de crescătorie răspândiți anual în Marea Baltică să afecteze integritatea genetică a somonului sălbatic, așadar este necesar ca procedeul să fie treptat eliminat. Așadar, în planul multianual ar trebui stabilite anumite condiții în acest sens.13.  Repopularea directă a râurilor cu resurse potențiale de somon este, în anumite condiții, considerată a fi o măsură de conservare, deoarece va avea un efect pozitiv asupra volumului total de somon și asupra pescuitului, fiind în măsură să restabilească populații de somon autonome. Sunt necesare dispoziții care să prevadă explicit ca repopularea directă, în condițiile indicate, să fie eligibilă pentru finanțare în conformitate cu articolul 38 alineatul (2) din Regulamentul (CE) nr. 1198/2006 privind Fondul European pentru Pescuit[14].14.  Cu toate acestea, având în vedere faptul că răspândirea somonului în ape poate fi în prezent o practică obligatorie în anumite state membre și pentru a oferi statelor membre timpul necesar pentru a se adapta la aceste cerințe, răspândirea somonului altfel decât prin îmbogățirea stocurilor și prin repopulare directă ar trebui să fie în continuare autorizată pentru o perioadă de tranziție de șapte ani de la data intrării în vigoare a prezentului regulament.15.  Pentru a asigura conformitatea cu măsurile prevăzute în prezentul regulament, este necesar să se adopte măsuri de control specifice, în completarea celor prevăzute de Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului[15].16.  O mare parte din navele de coastă care pescuiesc somon au mai puțin de 10 m lungime. Din acest motiv, utilizarea jurnalului de pescuit, astfel cum prevede articolul 14, și notificarea prealabilă, astfel cum prevede articolul 17 din Regulamentul (CE) nr. 1224/2009, ar trebui să fie extinse la toate navele.17.  Pentru a se garanta că nu se declară în mod eronat capturile de somon drept păstrăv de mare, eludând astfel controalele corespunzătoare, este necesar ca obligația de a prezenta notificări prealabile în conformitate cu articolul 17 din Regulamentul (CE) nr. 1224/2009 să se aplice și în cazul tuturor navelor care au la bord păstrăv de mare.18.  Pentru a se asigura un volum mai mare de date științifice referitoare la stocurile de somon și o mai bună calitate a acestora, este necesar să fie permis pescuitul electric.19.  Conform unor recomandări științifice recente, pescuitul recreativ de somon pe mare are un impact semnificativ asupra stocurilor de somon, deși datele disponibile în această privință nu au calitatea necesară pentru a oferi un grad ridicat de precizie. Concret, pescuitul recreativ efectuat de pe navele exploatate de către întreprinderi care-și oferă serviciile pentru a obține profit ar putea reprezenta o parte importantă a capturilor de somon de Marea Baltică. Prin urmare, pentru ca planul multianual să poată funcționa, este oportun să se introducă anumite măsuri de gestionare specifice pentru a controla aceste activități.20.  Pentru a se atinge în mod eficient obiectivele stabilite în prezentul regulament și a se putea reacționa rapid în fața schimbărilor produse la nivelul stării stocurilor, este necesar să se delege Comisiei competența de a adopta acte legislative în conformitate cu articolul 290 din tratat în ceea ce privește anumite elementele neesențiale ale prezentului regulament, așa cum se prevede la articolele 6, 7, 11 și 25. Aceste competențe trebuie să includă posibilitatea de a modifica rata mortalității provocate de pescuit pe mare, de a modifica lista râurilor cu somon sălbatic și anumite informații tehnice conținute în anexele la prezentul regulament, precum și de a adopta măsuri pentru stocurile din râurile baltice, în cazul în care măsurile statelor membre, posibile în virtutea abilitării menționate în considerentul 9, nu au fost adoptate sau sunt considerate ineficiente.21.  În contextul pregătirii și elaborării actelor delegate, Comisia ar trebui să garanteze transmiterea simultană, promptă și adecvată a documentelor relevante către Parlamentul European și Consiliu.22.  Pentru a se asigura condiții uniforme de aplicare a dispozițiilor referitoare la îmbogățirea stocurilor de somon stabilite la articolul 12 din prezentul regulament, este necesar să se atribuie Comisiei competențe de executare. Aceste competențe ar trebui exercitate în conformitate cu Regulamentul (UE) nr. 182/2011 al Parlamentului European si al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[16].ADOPTĂ PREZENTUL REGULAMENT:CAPITOLUL I OBIECT, DOMENIU DE APLICARE ȘI DEFINIȚIIArticolul 1ObiectPrezentul regulament instituie un plan multianual pentru conservarea și gestionarea stocurilor de somon din Marea Baltică (denumit în continuare „planul ”).Articolul 2Domeniu de aplicare1. Planul se aplică(a) pescuitului comercial din Marea Baltică și din râurile care se varsă în ea de pe teritoriul statelor membre (denumite în continuare „statele membre vizate”);(b) pescuitului recreativ de somon din Marea Baltică, în cazul în care astfel activități sunt desfășurate de către nave prestatoare de servicii.Articolul 3Definiții1. În sensul prezentului regulament, se aplică definițiile prevăzute la articolul 3 din Regulamentul (CE) nr. 2371/2002, articolul 2 din Directiva 2000/60/CE și articolul 4 din Regulamentul (CE) nr. 1224/2009.2. Se aplică, de asemenea, definițiile următoare:23.  „Marea Baltică” înseamnă subdiviziunile ICES 22-32;24.  „râurile baltice” înseamnă râurile care se varsă în Marea Baltică aflate pe teritoriul statelor membre;25.  „stocurile de somon de Marea Baltică” înseamnă toate stocurile de somon sălbatic și de crescătorie din Marea Baltică și din râurile baltice;26.  „râu cu somon sălbatic ” înseamnă un râu cu populații de somon sălbatic autonome, unde răspândirea somonului de crescătorie este limitată sau inexistentă, așa cum reiese din anexa I;27.  „râu cu resurse potențiale de somon” înseamnă un râu care a avut în trecut populații de somon, dar unde în prezent reproducerea naturală este inexistentă sau foarte scăzută, și care are potențialul necesar pentru restabilirea unei populații de somon sălbatic autonome;28.  „capacitate de producție potențială de puiet” înseamnă capacitatea de producție de puiet calculată pentru fiecare râu pe baza parametrilor specifici aplicabili;29.  „măsuri tehnice de conservare ” înseamnă măsuri care reglementează componența pe specii și pe dimensiuni a capturilor și impactul activităților de pescuit asupra componentelor ecosistemelor, prin impunerea unor condiții legate de utilizarea și structura uneltelor de pescuit și prin restricții de acces la zonele de pescuit;30.  „îmbogățirea stocurilor" înseamnă răspândirea deliberată în râurile cu somon sălbatic a puietului de somon sau a somonului de crescătorie aflat în primele etape ale ciclului de viață;31.  „repopulare directă" înseamnă răspândirea de puiet de somon sau de somon de crescătorie aflat în primele etape ale ciclului de viață în râurile cu resurse potențiale de somon;32.  „navă prestatoare de servicii” înseamnă o navă exploatată de o întreprindere care oferă servicii, inclusiv furnizare de echipamente de pescuit, transport și/sau ghidaj, în contextul pescuitului recreativ care vizează somonul din Marea Baltică;33.  „capturi totale admisibile” (TAC) înseamnă cantitatea de somon de Marea Baltică ce poate fi luată și debarcată anual din stocuri.CAPITOLUL II OBIECTIVEArticolul 4Obiective generalePlanul are ca scop garantarea faptului că:a) stocurile de somon de Marea Baltică sunt exploatate în mod durabil conform principiului randamentului maxim durabil;b) integritatea și diversitatea genetice ale stocurilor de somon de Marea Baltică sunt protejate.CAPITOLUL III OBIECTIVE SPECIFICEArticolul 5Obiective specifice pentru stocurile din râurile cu somon sălbatic34.  În cazul râurilor cu somon sălbatic care au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 75 % din capacitatea de producție potențială de puiet de somon pentru fiecare râu în termen de cinci ani de la intrarea în vigoare a prezentului regulament.35.  În cazul râurilor cu somon sălbatic care nu au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 50 % din capacitatea de producție potențială de puiet de somon pentru fiecare râu în termen de cinci ani și 75% în termen de zece ani de la intrarea în vigoare a prezentului regulament.36.  După zece ani de la intrarea în vigoare a prezentului regulament, producția de puiet de somon sălbatic se menține la un nivel de cel puțin 75% din capacitatea de producție potențială de puiet de somon în fiecare râu cu somon sălbatic.37.  Statele membre vizate pot stabili, pentru fiecare râu cu somon sălbatic, și alte ținte, mai ambițioase.CAPITOLUL IVNORME DE EXPLOATAREArticolul 6Stabilirea TAC pentru râuri38.  TAC anuale pentru stocurile de somon din râurile cu somon sălbatic nu depășesc nivelul corespunzător ratei mortalității prin pescuit la care se face referire la alineatul (2).39.  Rata mortalității prin pescuit pentru stocurile de somon din râurile cu somon sălbatic se stabilește de către fiecare stat membru în conformitate cu obiectivele specifice definite la articolul 5 și cu opiniile experților din cadrul CSTEP și ICES și se reevaluează periodic de către aceste organisme în momentul în care sunt disponibile mai multe informații sau dacă intervin modificări ale caracteristicilor râurilor. În acest scop, statele membre iau în considerare capacitatea de producție potențială de puiet de somon calculată de ICES pentru fiecare râu pe baza parametrilor aplicabili specifici fiecărui râu și reevaluată periodic de către acest organism în momentul în care sunt disponibile mai multe informații sau dacă intervin modificări ale caracteristicile râurilor.40.  Statele membre în cauză publică, în termen de cel mult un an de la intrarea în vigoare a prezentului regulament, în secțiunea accesibilă publicului a site-ului lor oficial creat în conformitate cu articolul 114 din Regulamentul (CE) nr. 1224/2009, rata mortalității provocate prin pescuit din râurile cu somon sălbatic și TAC corespunzătoare pentru somon și revizuiesc anual nivelul acestor doi parametri.41.  Comisia evaluează, din trei în trei ani, eficacitatea măsurilor luate de către statele membre în conformitate cu prezentul articol pe baza obiectivelor generale și specifice descrise la articolele 4 și 5.42.  Dacă statele membre în cauză nu publică măsurile respective în conformitate cu alineatele (1), (2) și (3) în termenul stabilit de la intrarea în vigoare a prezentului regulament, Comisia trebuie să fie împuternicită să adopte acte delegate în conformitate cu articolul 26 pentru a indica rata mortalității provocate prin pescuit și/sau TAC corespunzătoare pentru râurile cu somon sălbatic și/sau încheierea măsurilor respective privind pescuitul.43.  Dacă, pe baza unei evaluări efectuate în temeiul alineatului (4), măsurile luate de statele membre sunt considerate incompatibile cu obiectivele generale și specifice stabilite la articolele 4 și 5 sau se consideră că nu îndeplinesc aceste obiective, Comisia trebuie să fie împuternicită să adopte acte delegate în conformitate cu articolul 26 pentru a indica rata mortalității provocate prin pescuit și/sau TAC corespunzătoare pentru râurile cu somon sălbatic și/sau încheierea măsurilor respective privind pescuitul.44.  Scopul măsurilor adoptate de Comisie este de a asigura îndeplinirea obiectivelor generale și specifice stabilite la articolele 4 și 5. Din momentul în care Comisia adoptă actul delegat, măsurile luate de statele membre nu se mai aplică.Articolul 7Stabilirea TAC pentru pescuitul pe mare45.  TAC anuale pentru stocurile de somon din mare nu depășesc nivelul corespunzător unei rate a mortalității prin pescuit de 0,1.46.  În cazul în care există indicii clare cu privire la faptul că s-a modificat starea stocurilor și/sau că rata mortalității prin pescuit existentă nu este adecvată pentru atingerea obiectivelor prevăzute la articolul 4, Comisia poate modifica nivelul ratei mortalității prin pescuit pe mare la care se face referire la alineatul (1) prin intermediul actelor delegate adoptate în conformitate cu articolul 26.47.  În cazul declanșării bruște a unor boli, al unor rate scăzute de supraviețuire a puietului de somon sau al altor evenimente neprevăzute, Consiliul decide cu privire la TAC mai scăzute decât cele care ar rezulta din rata mortalității prin pescuit la care se face referire la alineatul (1).Articolul 8Utilizarea cotei naționale de către navele prestatoare de serviciiSomonul capturat pe mare de către navele prestatoare de servicii se include în cota națională.CAPITOLUL VMĂSURI TEHNICE DE CONSERVAREArticolul 9Măsuri luate de statele membre pentru a proteja stocurile diminuate din râurile cu somon48.  În cazul râurilor cu somon sălbatic care nu au atins 50% din capacitatea de producție potențială de puiet de somon până la data intrării în vigoare a prezentului regulament, statele membre vizate stabilesc în termen de cel mult doi ani de la intrarea în vigoare a prezentului regulament măsuri tehnice de conservare la nivel național.49.  Măsurile tehnice de conservare menționate la alineatul (1) au la bază cerințe specifice pentru fiecare râu în parte, cu scopul de a contribui la atingerea obiectivelor generale și specifice prezentate la articolele 4 și 5. Localizarea acestor măsuri se bazează pe cele mai bune informații disponibile cu privire la rutele de migrație a somonului în mare.Articolul 10Măsuri de protecție a altor stocuri din râurile cu somonStatele membre pot stabili măsuri tehnice de conservare la nivel național în cazul râurilor baltice de pe teritoriile lor pentru stocurile de somon din râuri care nu intră sub incidența articolului 9 din prezentul regulament. Măsurile respective trebuie să contribuie la realizarea obiectivelor generale și specifice prezentate la articolele 4 și 5.Articolul 11Măsurile Comisiei50.  Comisia evaluează, din trei în trei ani, eficacitatea și compatibilitatea măsurilor luate de statele membre în conformitate cu dispozițiile articolelor 9 și 10, în special în cazul râurilor cu somon sălbatic care traversează mai multe state membre, pe baza obiectivelor generale și specifice formulate la articolele 4 și 5.51.  Dacă statele membre în cauză nu adoptă astfel de măsuri în conformitate cu articolul 9 în termenul specificat după intrarea în vigoare a prezentului regulament, Comisia trebuie să fie împuternicită să adopte acte delegate în conformitate cu articolul 26 pentru a prevedea măsurile tehnice de conservare necesare.52.  Dacă, pe baza unei evaluări efectuate în temeiul alineatului (1), măsurile luate de statele membre nu sunt considerate compatibile cu obiectivele generale și specifice stabilite la articolele 4 și 5 sau se consideră că nu îndeplinesc aceste obiective, Comisia trebuie să fie împuternicită să adopte acte delegate în conformitate cu articolul 26 pentru a prevedea măsurile tehnice de conservare necesare.53.  Scopul măsurilor adoptate de Comisie este de a asigura îndeplinirea obiectivelor generale și specifice stabilite la articolele 4 și 5. Din momentul în care Comisia adoptă actul delegat, măsurile luate de statele membre nu se mai aplică.CAPITOLUL VIPROCEDEUL RĂSPÂNDIRIIArticolul 12Îmbogățirea stocurilor54.  Îmbogățirea stocurilor de somon este permisă numai în râurile cu somon sălbatic. Numărul de puieți răspândiți în fiecare râu nu depășește capacitatea de producție potențială de puiet de somon estimată a râului respectiv.55.  Îmbogățirea stocurilor se realizează într-un mod care să protejeze diversitatea genetică a diferitelor stocuri din râurile cu somon, ținând cont de populațiile existente în râul ale cărui stocuri se îmbogățesc, dar și în râurile vecine, și care să genereze un maxim de efect al procesului de îmbogățire a stocurilor.56.  Comisia poate stabili norme detaliate pentru aplicarea prezentului articol prin intermediul actelor de punere în aplicare adoptate în conformitate cu procedura de examinare menționată la articolul 27 alineatul (2).Articolul 13Repopularea directăRepopularea directă a râurilor cu resurse potențiale de somon se face numai în următoarele condiții:(a) râul oferă culoare libere pentru migrație, apă de calitate adecvată și habitat potrivit pentru reproducerea și creșterea somonului;(b) scopul repopulării directe este să creeze sau să mărească o populație de somon sălbatic viabilă și autonomă;(c) există un program de monitorizare pentru perioada de dinainte și cea de după răspândire și un mecanism de evaluare în vigoare;(d) sunt în vigoare măsuri de conservare și gestionare adecvate pentru a facilita refacerea în râul respectiv a unei populații autonome de somon.Repopularea directă în conformitate cu alineatul (1) este considerată măsură de conservare în sensul articolului 38 alineatul (2) din Regulamentul (CE) nr. 1198/2006 privind Fondul European pentru Pescuit.Articolul 14Perioada de tranzițieOperațiunile de răspândire a somonului, altele decât cele efectuate în conformitate cu articolele 12 și 13, pot continua până la șapte ani după intrarea în vigoare a prezentului regulament.CAPITOLUL VIICONTROL ȘI EXECUTAREArticolul 15Raportul cu Regulamentul (CE) nr. 1224/2009Măsurile de control prevăzute în prezentul capitol se aplică în completarea celor stabilite prin Regulamentul (CE) nr. 1224/2009, cu excepția cazului în care articolele prezentului capitol cuprind dispoziții contrare.Articolul 16Jurnale de bordPrin derogare de la dispozițiile articolului 14 din Regulamentul (CE) nr. 1224/2009, comandanții navelor de pescuit din Uniunea Europeană, indiferent de lungimea navelor, care dețin o autorizație de pescuit pentru somon au obligația de a ține un jurnal de bord al operațiunilor desfășurate, în conformitate cu normele stabilite la articolul 14 din Regulamentul (CE) nr. 1224/2009.Articolul 17Notificări prealabilePrin derogare de la dispozițiile cuprinse în teza introductivă de la articolul 17 alineatul (1) din Regulamentul (CE) nr. 1224/2009, comandanții navelor de pescuit din Uniunea Europeană, indiferent de lungimea navelor, care au la bord somon și/sau păstrăv de mare transmit autorităților competente din statul membru de pavilion, imediat după încheierea operațiunii de pescuit, informațiile enumerate la articolul 17 alineatul (1) din Regulamentul (CE) nr. 1224/2009.Articolul 18Autorizații pentru activități speciale57.  Navele prestatoare de servicii dețin o autorizație pentru activități speciale pentru pescuitul de somon emisă în conformitate cu anexa II la prezentul regulament.58.  Statele membre vizate includ autorizația pentru activități speciale în lista autorizațiilor de pescuit din baza de date electronică creată în conformitate cu articolul 116 alineatul (1) litera (d) din Regulamentul (CE) nr. 1224/2009. În plus, statele membre includ datele cu privire la autorizațiile pentru activități speciale în sistemul informatizat de validare menționat la articolul 109 din Regulamentul (CE) nr. 1224/2009.Articolul 19Declarația de captură59.  Comandantul navei prestatoare de servicii completează o declarație de captură, în conformitate cu anexa III, și o înaintează autorității competente din statul membru de pavilion al navei prestatoare de servicii înainte de ultima zi a fiecărei luni.60.  Până la data de 15 a fiecărei luni, statul membru vizat introduce informațiile înregistrate în declarațiile de captură pentru luna precedentă în baza de date electronică creată în conformitate cu articolul 116 alineatul (1) litera (f) din Regulamentul (CE) nr. 1224/2009 și în sistemul informatizat de validare menționat la articolul 109 din Regulamentul (CE) nr. 1224/2009. Datele electronice și declarațiile de captură se păstrează timp de 3 ani.Articolul 20Inspecțiile la debarcareStatele membre vizate verifică exactitatea informațiilor înregistrate în declarațiile de captură prin inspecții la debarcare. Aceste inspecții la debarcare acoperă un minim de 10% din numărul total de debarcări.Articolul 21Programe naționale de acțiuni de controlProgramele naționale de acțiuni de control, prevăzute la articolul 46 din Regulamentul (CE) nr. 1224/2009 trebuie, la rândul lor, să cuprindă cel puțin:a) aplicarea măsurilor tehnice de conservare stabilite în conformitate cu capitolul V din prezentul regulament;b) respectarea normelor privind cotele, autorizațiile pentru activități și declarațiile de captură ale navelor prestatoare de servicii;c) monitorizarea normelor privind îmbogățirea stocurilor și repopularea directă.CAPITOLUL VIIICOLECTAREA DATELORArticolul 22În scopul colectării de date, fiecare populație de somon tânăr din toate râurile cu somon sălbatic poate fi supravegheată cu ajutorul pescuitului electric înainte de producerea schimbărilor metabolice asociate migrației din apa dulce în apa sărată.CAPITOLUL IX MĂSURI DE FOLLOW-UPArticolul 23Rapoartele statelor membre61.  În al treilea an de la intrarea în vigoare a prezentului regulament și ulterior o dată la trei ani, statele membre vizate prezintă Comisiei rapoarte cu privire la măsurile tehnice de conservare adoptate în conformitate cu dispozițiile de la capitolul V și cu stadiul de îndeplinire a obiectivelor formulate la articolul 5.62.  În al șaselea an de la intrarea în vigoare a prezentului regulament și ulterior o dată la șase ani, statele membre vizate prezintă Comisiei rapoarte referitoare la punerea în aplicare a prezentului regulament și la îndeplinirea obiectivelor formulate la articolul 5 . Concret, rapoartele statelor membre conțin următoarele informații:a) dezvoltarea pescuitului la nivel național, inclusiv procentajele capturilor efectuate în apele marine, în apele de coastă și în râuri, precum și procentajele capturilor efectuate de pescarii care desfășoară activități comerciale, de întreprinderile care utilizează nave prestatoare de servicii și de pescarii amatori;b) pentru fiecare râu cu somon sălbatic, producția de puiet de somon și de somon tânăr și cele mai bune date estimative disponibile cu privire la capacitatea de producție potențială de puiet de somon;c) pentru fiecare stoc din râurile cu somon sălbatic, informațiile genetice disponibile;d) activitatea de îmbogățire a stocurilor de somon și de repopulare directă;e) punerea în aplicare a programului național de acțiuni de control menționat la articolul 46 din Regulamentul (CE) nr. 1224/2009.Articolul 24Evaluarea planuluiPe baza rapoartelor prezentate de statele membre în conformitate cu articolul 23 din prezentul regulament și a recomandărilor științifice, Comisia evaluează, în anul următor celui în care primește rapoartele statelor membre, impactul măsurilor de gestionare asupra stocurilor de somon de Marea Baltică și asupra pescuitului care exploatează aceste stocuri.CAPITOLUL XMODIFICĂRI LA ANEXEArticolul 25 Modificarea anexelor63.  Comisia poate modifica lista râurilor cu somon sălbatic enumerate în anexa I pentru a asigura actualizarea sa în funcție de informațiile științifice recente care apar, prin intermediul actelor delegate adoptate în conformitate cu articolul 26.64.  Comisia poate modifica anexele II și III pentru a asigura un control eficace, prin intermediul actelor delegate adoptate în conformitate cu articolul 26.CAPITOLUL XIDISPOZIȚII PROCEDURALEArticolul 26Exercitarea competențelor delegate65.  Comisia este abilitată să adopte acte delegate, respectând însă condițiile stabilite în prezentul articol.66.  Comisia este abilitată să adopte actele delegate menționate la articolele 6, 7, 11 și 25 pentru o perioadă de timp nedeterminată.67.  Delegarea de competențe menționată la articolele 6, 7, 11 și 25 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor specificate în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în aceasta și nu aduce atingere validității actelor delegate deja în vigoare.68.  Imediat ce adoptă un act delegat, Comisia informează simultan Parlamentul European și Consiliul.69.  Un act delegat adoptat în temeiul articolelor 6, 7, 11 și 25 intră în vigoare doar dacă Parlamentul European sau Consiliul nu a formulat nicio obiecție în termen de două luni de la comunicarea actului către Parlamentul European și Consiliu, sau dacă, înainte de expirarea acestui termen, atât Parlamentul European, cât și Consiliul au informat Comisia că nu au obiecții. Acest termen se prelungește cu două luni la inițiativa Parlamentului European sau a Consiliului.Articolul 27Revocarea abilităriiÎn cazul în care statele membre vizate nu au stabilit sau publicat, în termenul prevăzut, măsurile stabilite la articolul 6 sau la articolul 11 sau dacă, în urma evaluării efectuate în conformitate cu articolul 6 alineatul (4) sau cu articolul 11 alineatul (1), măsurile luate sunt considerate inadecvate și/sau ineficace, Comisia revocă, în cazul statelor membre vizate, abilitarea la care se face referire la articolul 6 sau la articolul 11. Decizia de revocare pune capăt delegării competențelor specificate în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în aceastaArticolul 28Procedura comitetului70.  Comisia este asistată de Comitetul pentru pescuit și acvacultură înființat în temeiul articolului 30 din Regulamentul (CE) nr. 2371/2002. Este vorba de un comitet în sensul Regulamentului (UE) nr. 182/2011.71.  În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.CAPITOLUL XIIDISPOZIȚII FINALEArticolul 29Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament se aplică de la XXX.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele PreședinteleANEXA IRâuri cu somon sălbatic din Marea BalticăFinlanda-  SimojokiFinlanda/Suedia-  Tornionjoki/TorneälvenSuedia-  Kalixälven, Råneälven, Piteälven, Åbyälven, Byskeälven, Rickleån, Sävarån, Ume/Vindelälven, Öreälven, Lögdeälven, Emån, Mörrumsån, LjunganEstonia-  Pärnu, Kunda, Keila, VasalemmaLetonia-  Salaca, Vitrupe, Peterupe, Irbe, Uzava, SakaLetonia/Lituania-  Barta/BartuvaLituania-  Bazinul râului Nemunas (Zeimena)ANEXA IIINFORMAȚII MINIME NECESARE ÎN CAZUL AUTORIZAȚIILOR PENTRU ACTIVITĂȚI SPECIALE1. DETALII REFERITOARE LA NAVĂNumele navei[17]Statul de pavilionPortul de înmatriculare (denumirea și codul național)Marcajul exteriorIndicativul radio internațional (IRCS)[18]2. TITULARUL AUTORIZAȚIEI, ARMATORUL ȘI COMANDANTUL NAVEI[19]Numele și adresa persoanei fizice sau juridice3. CARACTERISTICILE NAVEIPuterea motorului (kW)[20]Tonajul (GT)Lungimea totală4. CONDIȚIILE DE PESCUIT1. Data emiterii:2. Perioada de valabilitate:3. Condițiile de acordare a autorizației, inclusiv informații despre speciile pescuite, zona și uneltele de pescuit utilizate, dacă este cazul:ANEXA IIIDECLARAȚIILE DE CAPTURĂFiecare stat membru vizat emite pentru navele prestatoare de servicii un formular oficial care se va completa ca declarație de captură. Acest formular conține cel puțin următoarele informații:a) Numărul de referință al autorizației pentru activități speciale emise în conformitate cu articolul 18 din prezentul regulament;b) Numele persoanei fizice sau juridice care deține autorizația pentru activități speciale emisă în conformitate cu articolul 18 din prezentul regulament;c) Numele și semnătura comandantului navei prestatoare de servicii;d) Data și ora plecării și data și ora sosirii în port, precum și durata campaniei de pescuit;e) Locul și ora debarcării pentru fiecare campanie de pescuit;f) Uneltele de pescuit utilizate pentru fiecare operațiune de pescuit;g) Cantitățile de pește debarcate pentru fiecare specie și pentru fiecare campanie de pescuit;h) Cantitățile de pește aruncate înapoi în apă pentru fiecare specie și pentru fiecare campanie de pescuit;i) Zona capturilor pentru fiecare campanie de pescuit exprimată în dreptunghiuri statistice ICES.[1] JO L 206, 22.7.1992, p. 7. Directivă modificată ultima dată prin Directiva 2006/105/CE (JO L 363, 20.12.2006, p. 368).[2] JO L 327, 22.12.2000, p. 1. Directivă modificată prin Decizia nr. 2455/2001/CE a Parlamentului European și a Consiliului (JO L 331, 15.12.2001, p. 1).[3] Convenția privind protecția mediului marin din zona Mării Baltice, 1992 (intrată în vigoare la 17 ianuarie 2000).[4] Adoptat la 15 noiembrie 2007 la Cracovia (Polonia) în cadrul reuniunii ministeriale extraordinare a HELCOM .[5] Recomandări speciale ICES 2008, 8.3.3.3: Solicitare de consultanță adresată ICES cu privire la gestionarea somonului de Marea Baltică.[6] Institutul finlandez pentru cercetări în domeniul cinegetic și pescăresc, 2008. Analiza datelor cu scopul de a susține elaborarea unui plan de acțiune pentru somon în Marea Baltică, SI2.491891, FISH/2007/03 – LOT 6.[7] Raport cu privire la cea de-a 31-a reuniune plenară a Comitetului științific, tehnic și economic pentru pescuit: (plen-09-02), 13-17 iulie 2009, Copenhaga.[8] JO C, 9.5.2008, p 1.[9] JO C , , p. .[10] JO C , , p. .[11] JO L 206, 22.7.1992, p. 7. Directivă modificată ultima dată prin Directiva 2006/105/CE (JO L 363, 20.12.2006, p. 368).[12] JO L 327, 22.12.2000, p. 1. Directivă modificată prin Decizia nr. 2455/2001/CE a Parlamentului European și a Consiliului (JO L 331, 15.12.2001, p. 1).[13] JO L 179, 23.6.1998, p. 1-2[14] JO L 223, 15.8.2006, p. 1-44[15] JO L 343, 22.12.2009, p. 1-50[16] JO L 55, 28.2.2011, p. 13.[17] Pentru navele care au nume.[18] Pentru navele care trebuie să aibă un indicativ radio internațional.[19] A se indica fiecare persoană, dacă este cazul.[20] În conformitate cu Regulamentul (CE) nr. 2930/86.